cyanic-selkie/wikianc huggingface dataset:
ঋষভনাথ
সাহিত্যে
খ্রিস্টীয় ৯ম শতাব্দীতে রচিত সংস্কৃত কাব্য আদিপুরাণ এবং খ্রিস্টীয় ১০ম শতাব্দীতে আদিকবি পম্পা (৯৪১ খ্রিষ্টাব্দ) কর্তৃক ষোলোটি সর্গে গদ্য-পদ্য মিশ্রিত চম্পু আকারে লিখিত উক্ত কাব্যের কন্নড় টীকায় ঋষভনাথ ও তার দুই পুত্রের দশটি জীবনের বর্ণনা পাওয়া যায়। ঋষভনাথের জীবনের বিস্তারিত বিবরণ পাওয়া যায় জিনসেনের মহাপুরাণ, পণ্ডিত হেমচন্দ্রের ত্রিষষ্টিশকলপুরুষচরিত্র, জৈন তীর্থঙ্করদের জীবনী সংবলিত গ্রন্থ কল্পসূত্র ও জম্বুদ্বীপপ্রজ্ঞপ্তি গ্রন্থে।
সঞ্জয় কুমার (সৈনিক)
সামরিক ক্যারিয়ার
বুলেটের ক্ষত থেকে রক্তক্ষরণ হওয়া সত্ত্বেও, তিনি বাঙ্কারের দিকে চার্জ চালিয়ে যান। হাতে গোনা লড়াইয়ে তিনি তিন শত্রু সৈন্যকে হত্যা করেছিলেন। তারপরে তিনি একটি শত্রু মেশিনগানটি ধরে দ্বিতীয় শত্রু বাঙ্কারের দিকে এগিয়ে গেলেন। শত্রু সৈন্যরা তাদের পদ থেকে পালাতে গিয়ে পুরোপুরি অবাক করে দিয়ে তিনি শত্রুদের হত্যা করে। তার কাজ থেকে অনুপ্রাণিত হয়ে বাকী প্লাটুনটি চার্জ করা হয়েছিল, বৈশিষ্ট্যটি আক্রমণ করেছে এবং এরিয়া ফ্ল্যাট টপকে দখল করেছে।
ঋষভনাথ
সাহিত্যে
আচার্য মনতুঙ্গ রচিত ভক্তামর স্তোত্র হল সেই সব প্রধান প্রার্থনাগুলির অন্যতম, যেগুলিতে ঋষভনাথের উল্লেখ পাওয়া যায়।
সঞ্জয় কুমার (সৈনিক)
বিতর্ক
২০১০ সালে কুমারকে হাবিলদার পদ থেকে ল্যান্স নায়েকের পদে নামিয়ে দেওয়া হয়েছিল। সেনাবাহিনী তার ভাঙ্গনের কোনও কারণ উল্লেখ করতে অস্বীকার করেছিল। তদুপরি, সেনাবাহিনী সংবাদ বিজ্ঞপ্তিতে তাকে হাবিলদার হিসাবে উল্লেখ করে ঘটনা গোপন করে।পরমবীর চক্রের প্রাপকদের বিনা নির্বিশেষে সালাম দেওয়া হয়, যা কুমার এবং ঊর্ধ্বতন কর্মকর্তাদের মধ্যে বিরোধের হাড় বলে অভিযোগ করা হয়। কুমারকে হিমাচল প্রদেশ সরকার চাকরির প্রস্তাব দিয়েছিল এবং সেনাবাহিনীতে তাঁর ১৫ বছরের চাকরি (অবসর গ্রহণের পরে প্রাপ্ত সুবিধা পাওয়ার জন্য) শেষ করার পরে এই প্রস্তাবটি গ্রহণ করতে পারে।
ঋষভনাথ
মূর্তিতত্ত্ব
ঋষভনাথকে সাধারণত ধ্যানের পদ্মাসন বা কায়োৎসর্গ (দণ্ডায়মান) ভঙ্গিমায় চিত্রিত করা হয়। ঋষভনাথের একটি বৈশিষ্ট্য হল, তার দীর্ঘ জটা কাঁধের উপর প্রসারিত থাকে। একটি বৃষের চিত্র তার মূর্তিতে খোদাই করা থাকে। চিত্রকলায় সাধারণত তার জীবনের কিংবদন্তিমূলক ঘটনাগুলি প্রদর্শিত হয়। এগুলিতে তার বিবাহ, ইন্দ্র কর্তৃক তার অভিষেক অনুষ্ঠান, অনুগামীদের পাত্র দান এবং তাদের মৃৎশিল্প, গৃহচিত্র অঙ্কন ও বস্ত্রবয়ন শিক্ষাদানের ছবি দেখা যায়। মাতা মরুদেবীর সঙ্গে তার সাক্ষাৎও অনেক চিত্রের বিষয়বস্তু।
সঞ্জয় কুমার (সৈনিক)
বিতর্ক
২ জুলাই ২০১৪-তে, সঞ্জয় কুমার নায়েব সুবেদারে পদোন্নতি দিয়ে ভারতীয় সেনাবাহিনীর একজন জুনিয়র কমিশনার অফিসার (জেসিও) হন। ২০০৮ সালে হাবিলদার পদ থেকে ল্যান্স নায়েক পদে পদচ্যুত হওয়ার পরে সঞ্জয় কুমারের পদোন্নতি একবার সেনাবাহিনীতে ইস্যুতে পরিণত হয়েছিল, পরে উচ্চতর কর্তৃপক্ষের হস্তক্ষেপে এই বিষয়টি সমাহিত করা হয়েছিল। এটি আরও বলা হয়েছিল যে সেনাবাহিনীতে বীরত্বের পুরস্কার প্রাপ্তকদের জন্য আউট-অফ-টারন পদোন্নতি নেই এবং তাদের ইউনিটে থাকা সহযোদ্ধাদের সাথে জ্যেষ্ঠতা অনুযায়ী তাদের পদোন্নতি দেওয়া হয়।
ট্রান্সপারেন্সি ইন্টারন্যাশনাল
ইতিহাস
১৯৯৩ সালের মে মাসে ট্রান্সপারেন্সি ইন্টারন্যাশনাল বা টিআই প্রতিষ্ঠিত হয়। বিশ্বব্যাংকের সাবেক আঞ্চলিক পরিচালক পিটার ইগেন এর উদ্যোক্তা। হ্যান্সজর্গ এলশর্স্ট, জো গিথোনগো, ফ্রিট্‌জ হেইমান, মাইকেল হার্শম্যান, কামাল হোসেন, ডোলোর্স এল. এস্পানোল, জর্জ মুডি স্টুয়ার্ট, জেরী পারফিট, জেরেমী পোপ এবং ফ্রাঙ্ক ভোগল - প্রতিষ্ঠাকালীন সময়ে 'বোর্ড মেম্বার' হিসেবে ছিলেন। পিটার ইগেন টিআইয়ের চেয়ারম্যান এবং জেরেমী পোপ ব্যবস্থাপনা পরিচালক হিসেবে ছিলেন।
১৯৯৫ সালে দূর্নীতি ধারণা সূচক বা সিপিআইয়ের উন্নয়ন ঘটায় ট্রান্সপারেন্সি ইন্টারন্যাশনাল। সিপিআইয়ের র‌্যাংকিং ব্যবস্থায় ব্যবসায়ীদের উপর পরিচালিত জরীপের মাধ্যমে এক-একটি দেশের দূর্নীতি চালচিত্র ফুঁটে উঠে। 'দূর্নীতি ধারণা সূচক' ধারাবাহিকভাবে প্রতি বৎসর প্রকাশিত হয়। দূর্বল চিন্তাধারা এবং নিরপেক্ষতার অভাব হেতু উন্নয়নশীল দেশগুলোর কাছ থেকে প্রায়শঃই ও ব্যাপকভাবে সমালোচিত হয়ে থাকে। সাধারণতঃ দূর্নীতিকে চিহ্নিতকরণ ও সরকারের পরিচালনা পদ্ধতির বিব্রতকর ঘটনাগুলোই এটি ব্যাপক আকারে প্রকাশ করে।
১৯৯৯ সালে ট্রান্সপারেন্সি ইন্টারন্যাশনাল 'ব্রাইব পেয়ার্স ইনডেক্স' বা বিপিআইয়ের মাধ্যমে দেশগুলোর র‌্যাংকিং করেছিল। এতে দেশগুলোর বহুজাতিক প্রতিষ্ঠানগুলো ঘুষকে সাধারণ ঘটনা হিসেবে নিজেদের মাঝে ঠাঁই করে নিয়েছে।
বিষয়াদি নিয়ে সংগঠিত হয়েছিল। এর আন্তর্জাতিক সচিবালয় জার্মানীর বার্লিনে অবস্থিত। মে, ১৯৯৩ সালে একটি অ-লাভজনক প্রতিষ্ঠান হিসেবে জার্মানীতে প্রতিষ্ঠিত হয়েছিল। এখন টিআই একটি আন্তর্জাতিক বে-সরকারী প্রতিষ্ঠান হিসেবে গড়ে উঠেছে। পূর্ণাঙ্গ গণতান্ত্রিক প্রক্রিয়ায় এর অবকাঠামো গড়ে উঠেছে বলে সংস্থাটি দাবী করেছে। টিআই সংগঠন সম্পর্কে বলা হয় যে, ট্রান্সপারেন্সি ইন্টারন্যাশনাল বিশ্বব্যাপী সভ্য সমাজ ব্যবস্থায় দূর্নীতির বিরুদ্ধে অনবরত সংগ্রাম করে যাচ্ছে। এটি বিশ্বব্যাপী সাধারণ জনগণকে আরো শক্তিশালী ও একত্রিত করেছে। পৃথিবীতে ছড়িয়ে-ছিটিয়ে থাকা পুরুষ, মহিলা এমনকি শিশুদেরকে দূর্নীতির প্রভাব থেকে মুক্ত রাখতে যথেষ্ট সচেষ্ট রয়েছে। টিআইয়ের প্রধান কাজই হচ্ছে পৃথিবী থেকে দূর্নীতিকে সমূলে উৎখাত করা।
১৯৯৫ সাল থেকে টিআই বার্ষিকভিত্তিতে দূর্নীতি ধারণা সূচক (সিপিআই) প্রকাশ করে আসছে। এছাড়াও এটি বৈশ্বিক দূর্নীতি প্রতিবেদন, বৈশ্বিক দূর্নীতির পরিমাণ এবং ব্রাইব পেয়ার্স ইনডেক্স বার্ষিকী আকারে প্রকাশ করে।
টিআই কোনরূপ নির্দিষ্ট প্রতিষ্ঠানের দূর্নীতি কিংবা ব্যক্তিগত দূর্নীতি তদন্তের জন্য দায়বদ্ধ নয়। এটি দূর্নীতির বিরুদ্ধে কাজ করে যাচ্ছে এবং সামাজিক সংস্থা, প্রতিষ্ঠান এবং সরকারের সাথে কাজ করে সচেতন করছে। টিআইয়ের মূল উদ্দেশ্যই হচ্ছে - দূর্নীতির বিরুদ্ধে এর অবিচ্ছেদ্য এবং সংঘর্ষপূর্ণ অবস্থান করা।
দূর্নীতি ধারণা সূচক
বিশ্বব্যাংকের দূর্নীতি সূচকের পাশাপাশি দূর্নীতি ধারণা সূচকও বিশ্বব্যাপী বিভিন্ন দেশে দূর্নীতির পরিমাপক হিসেবে ব্যবহৃত হচ্ছে। এ সূচকের আলোকে ট্রান্সপারেন্সি ইন্টারন্যাশনাল ব্যবসায়ী এবং বিশ্লেষক - উভয়কেই দেশের অভ্যন্তরে ও বাইরে থেকে দূর্নীতির বিস্তৃতি কতটুকু হয়েছে এ বিষয়ে জরীপ কার্য পরিচালনা করে। প্রকৃত দূর্নীতির ঘটনাগুলো এক দেশ থেকে অন্য দেশের আইন এবং আইন প্রয়োগকারী সংস্থায় ভিন্নতা থাকায় সঠিকভাবে কার্যকর করা যায় না।
প্রতিযোগিতা ও দূর্নীতি
নভেম্বর, ১৯৯৮ সালে বিভিন্ন দেশের মধ্যে প্রতিযোগিতা এবং এর সাথে দূর্নীতির সম্পৃক্ততা নিয়ে প্রাগে ট্রান্সপারেন্সি ইন্টারন্যাশনালের উদ্যোগে কর্মশালা অনুষ্ঠিত হয়। পরবর্তীতে 'আন্তর্জাতিক দূর্নীতিবিরোধী সম্মেলন' অনুষ্ঠিত হয় তিন বছর পর।
"রাজনৈতিক সম্পৃক্ততা এবং প্রতিষ্ঠানের অ-সম্পৃক্ততাঃ দেশের অলিগলিতে পার্থক্য" শীর্ষক মারা ফ্যাসিও (পুরদিউ ইউনিভার্সিটি, যুক্তরাষ্ট্র) কর্তৃক একটি প্রতিবেদন তৈরী করা হয়।
মল্লিনাথ
থাম্ব|মল্লিনাথ মল্লিনাথ বা মল্লিনাথ বা মল্লিকুমারী বা মল্লি ১৯ তম জৈন তীর্থঙ্কর। জৈন ধর্মের ধর্মগুরুরা তীর্থঙ্কর বলে পরিচিত। মোট ২৪ জন তীর্থঙ্করদের মধ্যে ১৯তম হলেন মল্লিনাথ বা মল্লিকুমারী বা মল্লি৷ জৈন ধর্মের শ্বেতাম্বর শাখার প্রাচীন পুঁথিপত্র অনুযায়ী মল্লিকুমারী ছিলেন একমাত্র মহিলা তীর্থঙ্কর৷ আবার জৈন ধর্মের অপর শাখা দিগম্বর মতে, মল্লিনাথসহ সব তীর্থঙ্কর পুরুষ ছিলেন৷ মল্লি প্রথম জীবনে মিথিলা রাজ্যের রাজকুমারী ছিলেন। তাঁর অপরূপ সৌন্দর্যের কথা সমগ্র আর্যদেশে ছড়িয়ে পড়েছিল।
সুরসপ্তক আন্ডারপাস
সুরসপ্তক আন্ডারপাস বাংলাদেশে নির্মিত বৃহত্তম আন্ডারপাস। এই আন্ডারপাসটি ঢাকা শহরের শহীদ রমিজ উদ্দিন ক্যান্টনমেন্ট কলেজ সংলগ্ন বিমানবন্দর সড়কের এমইএস মোড়ে কুর্মিটোলা জেনারেল হাসপাতাল ও রেডিসন হোটেলের নিকটে অবস্থিত।
ইতিহাস
একই বছরের ১২ আগস্ট তারিখে আন্ডারপাসটির ভিত্তিপ্রস্তর স্থাপন করা হয়। সুরসপ্তক নির্মাণের দায়িত্বে ছিল বাংলাদেশ সেনাবাহিনীর ২৪ ইঞ্জিনিয়ার ব্রিগেড। এটি নির্মাণে ৫৭ কোটি টাকা ব্যয় করা হয়। এই আন্ডারপাসের নাম সুরসপ্তক রাখা হয় ১৯৭১-এর মুক্তিযুদ্ধে শহীদ সাত বীরশ্রেষ্ঠদের সম্মানে। রাস্তা না কেটে মাটির নিচ দিয়ে সুড়ঙ্গ করে তথা বক্স পুসিং প্রযুক্তিতে নির্মাণ করা হয় সুরসপ্তক আন্ডারপাস।
তবে তিন বছরে নির্মিত এই আন্ডারপাসের নাম সুরসপ্তকের বদলে নিহত দুই শিক্ষার্থী রাজীব-দিয়ার নামে নামকরণ করা সহ নির্মিত আন্ডারপাস দ্রুত উন্মুক্ত করে দেওয়ার দাবিতে নিরাপদ সড়ক আন্দোলন সংগঠন প্রধানমন্ত্রীর নিকট স্মারকলিপি প্রেরণ করে।
করোনার প্রাদুর্ভাবের ফলে নির্মাণকাজে বিলম্ব হয়। অবশেষে ১২ জানুয়ারি ২০২২ সালে সুরসপ্তক আন্ডারপাসটি খুলে দেওয়া হয়।
বর্ণনা
১৫ মিটার উচ্চতা বিশিষ্ট এই আন্ডারপাসটি ৪২ মিটার দীর্ঘ চারটি সুড়ঙ্গ নিয়ে গঠিত। প্রবেশ ও প্রস্থানের জন্য দুই দিকে দুটি করে মোট চারটি পথ রয়েছে। এর দৈর্ঘ্য ১৩৫ মিটার ও প্রস্থ ৫ মিটার। এর র‍্যাম ৩২০ মিটার, রয়েছে ৬৭৮ মিটার ফুটপাত এবং ৭৬৩ মিটার বিশিষ্ট সীমান্ত প্রাচীর। এখানে রয়েছে একটি ত্রিভুজ আকৃতির জাদুঘর। জাদুঘরটিতে দেওয়ালের এক প্রান্তে বঙ্গবন্ধু সহ সাত বীর শ্রেষ্ঠের ম্যুরাল এবং অন্য প্রান্তে শহীদ মিনার ও জাতীয় স্মৃতিসৌধের ছবি রয়েছে। পথচারীদের সুবিধার জন্য মধ্যবর্তী দেয়ালে ডিজিটাল ডিসপ্লে বোর্ড লাগানো হয়েছে। ২৪ ঘণ্টা আলোক প্রবেশের উপযোগী করে এই শীতাতপ নিয়ন্ত্রিত আন্ডারপাস নির্মাণ করা হয়েছে। সড়কের পূর্বপাশে পথচারীদের বিশ্রামের জন্য জায়গা রাখা হয়েছে। হুইল চেয়ার ব্যবহার করে যাওয়ার জন্য সিসিটিভি ক্যামেরার আওতাভুক্ত সুরসপ্তকে রয়েছে পৃথক ঢালু পথ। বৃদ্ধ ও প্রতিবন্ধীদের জন্য এখানে রয়েছে বিশেষ ব্যবস্থা। এছাড়া সিঁড়ির পাশাপাশি এখানে রয়েছে লিফট ও এস্কেলেটর ব্যবস্থা।
চরক সংহিতা
থাম্ব|চরক সংহিতার একটি অনুচ্ছেদ চরক সংহিতা ( সংস্কৃত:चरक संहिता) হ’ল ভারতীয় পরম্পরাগত ঔষধী ব্যবস্থা আয়ুর্বেদ-এর এক প্রাচীন গ্রন্থ। সুশ্রুত সংহিতার সাথে খ্রীষ্ট জন্মের কিছু শতক পরেই রচিত হওয়া এই গ্রন্থটি এই ব্যবস্থার প্রতিস্থাপক।
অবশ্য এই গ্রন্থ দুটির প্রকৃত রচনাকাল সম্পূর্ণ স্পষ্ট নয়। চরক সংহিতার রচনাকাল গুপ্ত যুগ বা ৩০০র থেকে ৫০০ খ্রীষ্টাব্দের বলে মনে করা হয় ও সেইদিক থেকে দেখতে গেলে এটি সুশ্রুত সংহিতার প্রায় সমসাময়িক বা তার কিছু বছর পরে রচিত। যাই হোক,চরক সংহিতার বর্তমান উপলব্ধ সংস্করণটি ১০০ খ্রীষ্ট পূর্ব থেকে ১০০ খ্রীষ্টাব্দের ভিতর রচিত এক গ্রন্থের ওপরে ভিত্তি করে দৃধবল সম্পাদনা করা একটি সংস্করণ। তাহলে প্রকৃত চরক সংহিতা নিশ্চিতভাবে কিছু শতক আগের কৃতি।
সূচী
বর্তমান চরক সংহিতায় আটটা স্থান ও সর্বমোট ১২০ টা অধ্যায় আছে। সেই আটটা স্থান হ’ল- ও
এতে চিকিৎসা স্থানর ১৭টা অধ্যায় ও   কল্প স্থান তথা সিদ্ধি স্থান সম্পূর্ণ ভাবে দৃধবলের(পঞ্চম শতাব্দী) দ্বারা পরে যোগ করা হয়েছিল।  আয়ুর্বেদিক প্রয়োগের সাধারণ ও মৌলিক সিদ্ধান্ত সমূহ সংবলিত ‘‘সূত্র স্থান’’-এর আরম্ভ হওয়া চরক সংহিতার অনন্য বৈশিষ্ট্য সমূহ হ’ল:
টীকাসমূহ
চরক সংহিতার ওপরে রচিত সর্বাপেক্ষা উল্লেখযোগ্য পাদটীকাটি হ’ল চক্রপানি দত্ত(১০৬৬) রচিত ‘‘চরকতাত্পর্যটীকা’’ বা ‘‘আয়ুর্বেদ দীপিকা’’। অন্যান্য টীকাসমূহের ভিতর ভট্টরক হরিশ্চন্দ্রর ‘‘চরকন্যাস’’(৬শতক),‘‘নিরন্তরপাদব্যাখ্যা’’ (৮৭৫), শিবদাস সেনের ‘‘চরকতত্ত্বপ্রদীপিকা’' (১৪৬০) ইত্যাদি উল্লেখযোগ্য। এই সংহিতার ওপর রচিত উৎকৃষ্ট টীকাসমূহ হল নরসিংহ কবিরাজের ‘‘চরকতত্ত্বপ্রকাশ ও গংগাধর কবিরত্নর জল্পকল্পতরু (১৮৭৯)।
চরক সংহিতার মতে শুশ্রুষাকারের গুণ
"চরকের মতে শুশ্রুষাকার সকল ভাল ব্যবহার তথা বিশুদ্ধ চরিত্রের,বুদ্ধিমান ও দক্ষ,দয়ালু,রোগীকে নিরীক্ষা করে সকল সুবিধা দেয়ার সমকক্ষ,খাদ্য তৈরী করতে পারঙ্গম,রোগীর গা ও হাত-মুখ ধুইয়ে দিতে সক্ষম,হাত-পা মালিশে সিদ্ধহস্ত,বিছানা ও কাপড়চোপড় পরিষ্কার করতে উপযুক্ত জ্ঞান থাকা ও রোগীর আরোগ্য লাভ না হওয়া পর্যন্ত অপেক্ষা করে থাকতে ইচ্ছুক তথা আদেশ লাভ করা কোনো কার্য উপেক্ষা করতে অনিচ্ছুক হতে হয়।"
চরক - এক ঐতিহাসিক চরিত্র
সংস্কৃত ভাষায় চরক মানে পরিভ্রমী ধার্মিক শিষ্য বা গোড়া ধার্মিক ব্যক্তি। আয়ুর্বেদ চিকিৎসার পিতৃস্বরূপ চরকের জন্ম সম্বন্ধে বহু ঐতিহাসিক কথন প্রচলিত। এর একটির মতে, একবার আয়ুর্বেদ-এর উপাসক সর্থেকেজ আকাশপথে পৃথিবী পরিভ্রমণ করার সময় দেখলেন যে, পৃথিবী রোগ-জরায় পরিপূর্ণ । তা দেখে তিনি ব্যথিত হন ও পৃথিবীতে থাকা রোগ সমূহ নিরাময়ের জন্য একজন মুনির সন্তান হিসাবে জন্ম গ্রহণ করতে সিদ্ধান্ত গ্রহণ করেন। যেহেতু তিনি এক “চর” হিসাবে পৃথিবী ভ্রমণ করেছিলেন, তাই তিনি চরক হিসাবে পরিচিত হন। তার পরে অগ্নিবেশ ইত্যাদি আত্রেয়র শিষ্যসমূহের লিখনের ওপর ভিত্তি করে চিকিৎসা সম্বন্ধে এক নতুন গ্রন্থ প্রণয়ন করা হয়।
জুয়ান জার্মান রসিও
জুয়ান জার্মান রসিও (Juan Germán Roscio; জন্ম: ২৭ মে, ১৭৬৩ - মৃত্যু: ১০ মার্চ, ১৮২১) ভেনেজুয়েলা প্রদেশের গুয়ারিকো রাজ্যের স্যান ফ্রান্সিসকো দ্য তিজনাদোস এলাকায় জন্মগ্রহণকারী বিশিষ্ট ভেনেজুয়েলীয় আইনজীবী ছিলেন। পাশাপাশি তিনি সাংবাদিক ও লেখক ছিলেন। এছাড়াও ইতালীয় বংশোদ্ভূত ভেনেজুয়েলীয় রাজনীতিবিদ ছিলেন।
প্রারম্ভিক জীবন
রসিও ইতালির মিলানে অবসরপ্রাপ্ত কর্মকর্তা গিওভান্নি রসিও এবং লা ভিক্টোরিয়ার মিশ্র স্থানীয় অধিবাসী পলা মারিয়া নাইভেস দম্পতির সন্তান। জার্মান তার শৈশবকাল স্যান ফ্রান্সিসকো দে তারনিশেডে পিতার মালিকানাধীন কৃষি জমিতে অতিবাহিত করেন। তিনি শুরুর দিককার ইতালীয় ভাষা ও লাতিন ভাষা পিতার কাছ থেকে শিখেন। এরফলে তিনি খুবই সংস্কৃতিবান ও শিক্ষিত ছাত্র হিসেবে পরিচিতি পান। ১৭৭৪ সালে কারাকাস ভ্রমণ করেন। সেখানে স্যান জাভিয়ের কাউন্টের কন্যার কঠোর তত্ত্বাবধানে পড়াশোনা শিখতে শুরু করেন। এ সময়ে তিনি ধর্মতত্ত্ব, ভক্তিমূলক শিক্ষা এবং বেসামরিক আইন বিষয়ে অধ্যয়ন করেন। ১৭৯৪ সালে ডক্টর অব ক্যানন ল এবং ১৯৮০ সালে ডক্টর অব সিভিল ল লাভ করেন।
কর্মজীবন
দ্য গ্যাজেটা দ্য কারাকাস দৈনিকের সম্পাদকের দায়িত্ব পালন করেছেন। করিও দেল অরিনোকো'র পরিচালক রসিও ভেনিজুয়েলা প্রথম প্রজাতন্ত্রের প্রথম চ্যান্সেলর ও প্রধান নির্বাহী পদে নিযুক্ত ছিলেন। কারাকাসের তৎকালীন সামরিক জান্তা সরকারের বৈদেশিক সম্পর্ক বিষয়ক সচিবের দায়িত্ব পালন করেছেন তিনি। ১৯ এপ্রিল, ১৮১০ তারিখে ভেনেজুয়েলার স্বাধীনতার ঘোষণা আইনের প্রধান সম্পাদকীয় ভূমিকা রাখেন। ৫ জুলাই, ১৮১১ তারিখে ভেনেজুয়েলার স্বাধীনতার ঘোষণাপত্রের প্রধান সম্পাদকীয় ভূমিকা রাখেন। এছাড়াও, প্রথম কংগ্রেস নির্বাচনে ধারা প্রণয়নসহ ১৮১১ সালে ভেনেজুয়েলার সংবিধান প্রণয়নে প্রধান রূপকার ছিলেন তিনি। প্রথম সংবিধানে ১৮১৯ সালে আঙ্গোস্তুরা কংগ্রেসে সভাপতিত্ব করেন তিনি। এছাড়াও গ্রান কলম্বিয়ার উপ-রাষ্ট্রপতি ছিলেন।
রসিও জামাইকা হয়ে মার্কিন যুক্তরাষ্ট্রে পৌঁছেন। ১৮১৭ সালে ফিলাডেলফিয়ায় 'ট্রাম্ফ অব ফ্রিডম ওভার ডেসপটিজম' শীর্ষক গ্রন্থ প্রকাশ করেন। ১৮১৮ সালে আঙ্গোস্তুরায় অবস্থান করে সিমন বলিভারের ভেনিজুয়েলার পুণঃসংবিধান প্রণয়নে সহায়তা করেন ও গ্রান কলম্বিয়া তৈরিতে প্রভূতঃ ভূমিকা রাখেন। এ সময়ে তিনি রাজস্ব মহাপরিচালক, আঙ্গোস্তুরা কংগ্রেসের সভাপতি, ভেনিজুয়েলার উপ-রাষ্ট্রপতি এবং গ্রান কলম্বিয়ার উপ-রাষ্ট্রপতি পদে অভিষিক্ত ছিলেন। কুকুতা কংগ্রেস আয়োজনের প্রাক্কালে মৃত্যুমুখে পতিত হন তিনি যাতে তার সভাপতি হবার কথা ছিল। বলিভার নামে কাগুজে মুদ্রা প্রণয়নের প্রস্তাবক ছিলেন রসিও।
ব্যক্তিগত জীবন
ব্যক্তিগত জীবনে তিনি বিবাহিত ছিলেন। গায়ানীয় দেশপ্রেমিক মারিয়া ডোলোরেস কুভাসের সাথে পরিণয়সূত্রে আবদ্ধ হন তিনি। তাদের সংসারে কারম্যান রসিও কুভাস নাম্নী এক কন্যা সন্তানের জন্ম হয়। ১০ মার্চ, ১৮২১ তারিখে গ্রেট কলম্বিয়ার উপ-রাষ্ট্রপতি থাকাকালে কুকুতায় গুয়ারিকোনো প্রোসরে দেহাবসানের দিন কারম্যান পৃথিবীতে আবির্ভূত হয়েছিলেন।
১০ মার্চ, ১৮২১ তারিখে কলম্বিয়ার কুকুতায় তার দেহাবসান ঘটে। ২০১৩ সালে তার জন্মের ২৫০ বছর পর এক বাস্তো শেখানো হচ্ছে। তার সমাহিত ক্ষেত্র চিহ্নিতকরণে সমস্যা হওয়ায় কারাকাস প্যানথীয়ন থেকে তার দেহাবশেষ স্থানান্তর প্রক্রিয়া বিলম্বিত হচ্ছে।
ঝিল্লু সিংহ যাদব
ঝিল্লু সিংহ যাদব (Jhillu Singh Yadav, জন্ম ১৯৫০) একজন ভারতীয় জৈব রসায়নবিদ এবং ইন্টারফেসেস (জেএলএসসিআই) এ সাসটেইনেবল রসায়নের জন্য ইন্দো-ফরাসী যৌথ পরীক্ষাগারের সহ-প্রতিষ্ঠাতা। এটি ভারতীয় রাসায়নিক প্রযুক্তি এবং রেনেস ১ বিশ্ববিদ্যালয় এর যৌথ উদ্যোগে প্রতিষ্ঠিত হয়েছিল। তিনি ইন্ডিয়ান ইনস্টিটিউট অফ কেমিক্যাল টেকনোলজির (আইআইসিটি) একজন প্রাক্তন পরিচালক এবং অ্যালিলিক এবং অ্যাসিটাইলেনিক অ্যালকোহল এবং স্পাইরোঅ্যাসিটাল জৈব সংশ্লেষ সম্পর্কিত গবেষণার জন্য পরিচিত। তিনি ভারতীয় জাতীয় বিজ্ঞান একাডেমী, ভারতীয় বিজ্ঞান একাডেমি, ভারতের জাতীয় বিজ্ঞান একাডেমি, ইন্ডিয়ান ইন্সটিটিউট অফ কেমিক্যাল এঞ্জিনিয়ারস এবং ওয়ার্ল্ড একাডেমি অফ সায়েন্সেস এর নির্বাচিত ফেলো। বৈজ্ঞানিক গবেষণার জন্য ভারত সরকারের শীর্ষস্থানীয় সংস্থা বৈজ্ঞানিক ও শিল্প গবেষণা কাউন্সিল ১৯৯১ সালে তাকে সর্বোচ্চ ভারতীয় বিজ্ঞান পুরস্কারের অন্যতম শান্তি স্বরূপ ভাটনাগর পুরস্কার দিয়ে তাঁকে সম্মানিত করে।
জীবনী
জে.এস. যাদব ১৯৫০ সালের ৪ আগস্ট ভারতের উত্তর প্রদেশ রাজ্যের পূর্ব সীমান্তের একটি শহর আজমগড় -এ জন্মগ্রহণ করেছিলেন। স্থানীয়ভাবে প্রাথমিক বিদ্যালয়ের পড়াশোনা শেষ করার পর ১৯৬৮ সালে তাঁর স্নাতক এবং স্নাতকোত্তরের পড়াশুনা করেন বেনারস হিন্দু বিশ্ববিদ্যালয় এ। তাঁর ডক্টরাল পঠন জাতীয় রাসায়নিক গবেষণাগার এ সুখ দেবের নেতৃত্বে এবং পিএইচডি করার সময় ১৯৭৭-৭৮ সালে রাইস বিশ্ববিদ্যালয় -এ অতি অল্প সময়ে অবস্থান করেছিলেন। পরবর্তীকালে তিনি উইসকনসিন বিশ্ববিদ্যালয় থেকে স্নাতকোত্তর পড়াশোনা করেন এবং ১৯৮০ সালে বিজ্ঞানী হিসাবে জাতীয় রাসায়নিক পরীক্ষাগারে যোগদানের জন্য ভারতে ফিরে আসেন। পরে তিনি ভারতীয় রাসায়নিক প্রযুক্তি ইনস্টিটিউট এ চলে যান। সেখানে তিনি চাকরি থেকে অবসর গ্রহণের পূর্ব পর্যন্ত পরিচালক হিসাবে দায়িত্ব পালন করেছিলেন। অবসর গ্রহণের পরে তিনি বৈজ্ঞানিক ও শিল্প গবেষণা কাউন্সিলের ভাটনাগর ফেলো হিসাবে আইআইসিটি-র সাথে তাঁর সহযোগিতা অব্যাহত রাখেন।
যাদব বিবাহ বন্ধনে জানকির সাথে আবদ্ধ হন। এই দম্পতির দুই পুত্র রয়েছে। পরিবারটি এখন তেলেঙ্গানার হায়দ্রাবাদ এ বাস করে।
উত্তরাধিকার
যাদব জটিল প্রাকৃতিক পণ্য ও ওষুধের সংশ্লেষণ এবং অ্যালিলিক ও অ্যাসিটাইলেনিক অ্যালকোহল এবং স্পাইরোঅ্যাসিটালের সংশ্লেষন করতে প্রোটোকল বিকাশের জন্য কৃতিত্বপ্রাপ্ত। তাঁর গবেষণায় ১০০ টিরও বেশি পেটেন্ট নেওয়া হয়েছে বলে জানা গেছে (এর মধ্যে তাঁর নিজের হাতে রয়েছে ৪৭ টি) এবং এগুলির ফলে  ডিলটিয়াজেম, ওনডাসেট্রন, পাইরাজিনামাইড, কেটোটিফেন, মেফ্লোকাইন এবং ট্যামোক্সিফিন প্রভৃতি ফার্মাসিউটিকাল এবং কৃষি রাসায়নিক সংশ্লেষণের জন্য কার্যকর ব্যয় শাশ্রয়কারী পদ্ধতির বিকাশ ঘটেছে। তিনি ১০০০ টিরও বেশি পিয়ার-রিভিউ নিবন্ধ প্রকাশ করেছেন এবং ১১০ জনের অধিক গবেষকের পরামর্শদাতা ছিলেন। ফেরোমোন সম্পর্কিত তাঁর কাজ পরিবেশ বান্ধব কৃষি পণ্য বিকাশের জন্য একটি সমন্বিত কীটপতঙ্গ ব্যবস্থাপনার উন্নয়নে সহায়তা করেছে। রেনে গ্রির সাথে তিনি সাসটেইনেবল রসায়নের জন্য ইন্দো-ফরাসী যৌথ পরীক্ষাগারের (জেএলএসসিআই) প্রতিষ্ঠাতা। এটি বিশ্ববিদ্যালয় রেনেস ১ এবং ভারতীয় রাসায়নিক প্রযুক্তি ইনস্টিটিউটের দ্বারা যৌথভাবে প্রতিষ্ঠিত। সেখানে তিনি এর প্রতিষ্ঠাতা পরিচালক হিসাবে দায়িত্ব পালন করেছিলেন।
পুরস্কার এবং সম্মান
বৈজ্ঞানিক ও শিল্প গবেষণা কাউন্সিল ১৯৯১ সালে যাদবকে শান্তি স্বরূপ ভাটনগর পুরস্কার প্রদান করেছিল। এটি ১৯৯১ সালের সর্ব্বোচ্চ ভারতীয় বিজ্ঞান সম্মান। ১৯৯৯ সালে তিনি ভিএএসভিআইকে ইন্ডাস্ট্রিয়াল রিসার্চ অ্যাওয়ার্ড পেয়েছিলেন এবং ২০০২ সালে র‌্যানবাক্সি গবেষণা পুরস্কার। ২০০৩ সালে তাঁকে দুটি সম্মান প্রদান করা হয়। বিজ্ঞান রত্ন সম্মান এবং গয়াল পুরস্কার এবং ২০০৪ সালে তিনি বিজ্ঞান গৌরব সম্মান পুরস্কার পেয়েছিলেন। তিনি তিনটি বড় ভারতীয় বিজ্ঞান একাডেমীর নির্বাচিত ফেলো যেমন ভারতীয় জাতীয় বিজ্ঞান একাডেমি, ভারতের জাতীয় বিজ্ঞান একাডেমী এবং ভারতীয় বিজ্ঞান একাডেমি। তিনি ইন্ডিয়ান ইনস্টিটিউট অফ কেমিক্যাল ইঞ্জিনিয়ার্সের ফেলো এবং ওয়ার্ল্ড একাডেমি অফ সায়েন্সেস এর একজন নির্বাচিত ফেলো। আরকিভোক জার্নাল যাদবের উপর ২০১৬ সালের দ্বিতীয় সংখ্যাটির মাধ্যমে একটি ফেস্টশ্রিফ্ট প্রকাশ করেছে।
বিনোবা ভাবে
বিনায়ক নরহরি "বিনোবা ভাবে" ভাবে (১১ই সেপ্টেম্বর, ১৮৯৫ সাল– ১৫ই নভেম্বর, ১৯৮২ সাল) ভারতে অহিংসা ও মানবাধিকারের প্রবক্তা ও সমর্থক। প্রায়শই তিনি আচার্য (সংস্কৃতে অর্থ শিক্ষক) নামে পরিচিত হতেন, ও তিনি বিশেষভাবে  ভূদান আন্দোলনের জন্য পরিচিত ছিলেন। তাঁকে ভারতের জাতীয় শিক্ষক বলে মানা হয় এবং তাঁকে গান্ধীজীর অধ্যাত্মিক উত্তরাধিকারীও বলা হয়। তিনি মারাঠি ভাষাতে শ্রীমদ ভগবদ্গীতা অনুবাদ করেছেন যার নাম "গীতাঈ" অর্থাৎ মা গীতা।
প্রাথমিক জীবন ও পটভূমি
বিনায়ক নরহরি ভাবে ১৮৯৫ সালের ১১ই সেপ্টেম্বর কোঙ্কণের, অধুনা যা মহারাষ্ট্র নামে পরিচিত, কোলাবার গাগোজি (বর্তমানে গাগোদে বুদরুক) নামে ছোটো একটি গ্রামে জন্মগ্রহণ করেন। শম্ভু রাও ও রুক্মিণী দেবীর জ্যেষ্ঠপুত্র ছিলেন বিনায়ক। তাঁদের পাঁচ সন্তানের মধ্যে চারিটি ছেলে, যথাক্রমে বিনায়ক (স্নেহ করে ডাকা হত বিন্যা), বালকৃষ্ণ, শিবাজী ও দত্তাত্রেয় এবং একটি মেয়ে। তার বাবা ছিলেন একজন আধুনিক যুক্তিবাদী প্রশিক্ষিত বয়নশিল্পী। তিনি বরোদায় কাজ করতেন। তিনি তার ঠাকুরদা শম্ভুরাও ভাবের কাছে বড় হয়ে ওঠেন। তার ওপর তার মা রুক্মিণী দেবীর গভীর প্রভাব পড়ে, যিনি কর্ণাটকের একজন ধার্মিক মহিলা ছিলেন। খুব কম বয়সেই তিনি   ভগবদ্গীতা পাঠে উদ্বুদ্ধ হয়ে উঠেছিলেন। নব প্রতিষ্ঠিত কাশী হিন্দু বিশ্ববিদ্যালয়ে গান্ধীজীর বক্তৃতার কথা একটি পত্রিকায় প্রকাশিত হলে সেটি তার নজরে আসে। ১৯১৮ সালে, ইন্টারমিডিয়েট পরীক্ষা দিতে যখন তিনি বম্বে যাচ্ছিলেন, তখন বিদ্যালয় এবং মহাবিদ্যালয়ের শংসাপত্রগুলি আগুনে আহুতি দিয়ে দেন। দৈনিক পত্রিকায় মহাত্মা গান্ধীর কয়েকটি লেখা পড়ে, ভাবে এই নির্ণয় নেন। তিনি গান্ধীজীকে একটি চিঠি লেখেন এবং গান্ধীজীও তার উত্তর দেন, এভাবে চিঠি আদান প্রদানের পর গান্ধীজী তাঁকে আহমেদাবাদের   কোচরাব আশ্রমে এসে তার সঙ্গে ব্যক্তিগতভাবে দেখা করার পরামর্শ দেন। এরপর, ভাবে, ৭ই জুন,১৯১৬ সালে গান্ধীজীর সাথে দেখা করেন এবং পরবর্তীকালে তিনি লেখাপড়া ছেড়ে দেন। ভাবে গান্ধীজীর আশ্রমে অতি উৎসাহের সঙ্গে শিক্ষাদান, অধ্যয়ন, চরকা কাটা, যৌথ জীবনের মানোন্নয়ন ইত্যাদি কাজে যোগদান করেন। এভাবে গান্ধীজীর নানা ধরনের গঠনমূলক কার্যাবলী যেমন,  খাদি সংক্রান্ত, গ্রামীণ শিল্প, নতুন শিক্ষা পদ্ধতি (নঈ তালিম), স্বাস্থব্যবস্থা ও স্বাস্থবিধি ইত্যাদির সঙ্গে বিশেষভাবে জড়িয়ে পড়েন।
ভাবে, গান্ধীজীর ইচ্ছানুসারে ৮ই এপ্রিল, ১৯২১ সালে, ওয়ারধা আশ্রমের ভার নেন। ১৯২৩ সালে, তিনি মহারাষ্ট্র ধর্ম নামে একটি মারাঠি মাসিক পত্রিকা বার করেন যাতে তিনি উপনিষদ নির্ভর কিছু রচনা লেখেন। এরপর এই মাসিক পত্রিকাটি সাপ্তাহিক হয় এবং তা প্রায় তিন বছর চলে। ১৯২৫ সালে, মন্দিরে  দলিতদের প্রবেশের বিষয়টি দেখভাল করার জন্য ভাবেকে গান্ধীজী কেরালার বাইকমে পাঠান।
ভাবে, ১৯২০ এবং ১৯৩০ এর দশকে বহুবার বন্দী হয়েছেন। ১৯৪০ এর দশকে ব্রিটিশ সাম্রাজ্যের বিরুদ্ধে অহিংস আন্দোলন পরিচালনা করার জন্য তার পাঁচ বছরের কারাবাস হয়। কারাবাসের জীবন ভাবের কাছে লেখা এবং পড়ার অবসর ছিল। তিনি এই কারাবাসকালীন সময়েই লিখেছিলেন দুটি বই, ইশাভাস্যাবৃত্তি এবং স্থিতপ্রাজ্ঞ দর্শন। তিনি চারটি দক্ষিণ ভারতীয় ভাষা শিখেছিলেন।  ভেলোর জেলে থাকাকালীন "লোক নাগরী" লিপি তৈরী করেন। কারাবাস কালে তিনি সহবন্দীদের ধারাবাহিক ভাবে মারাঠিতে ভগবদ্গীতার বাণী শোনাতেন। সারা দেশব্যাপী পর্যায়ক্রমে চলা ব্রিটিশ বিরোধী অসহযোগ আন্দোলনে ভাবে যোগ দেন ও অন্যান্য স্বদেশী আন্দোলনকারীদের সঙ্গে কারাবরণ করেন। এরকম নানা কার্যাবলী সত্বেও তিনি জনমানসে ততটা পরিচিত হননি। ১৯৪০ সালে যখন গান্ধীজী তাঁকে দিয়ে প্রথম শুরু হওয়া অহিংস আন্দোলনের প্রচার শুরু করালেন তখন থেকেই তিনি বিশেষভাবে পরিচিতি লাভ করেন। সবাই তাঁকে তার ডাকনাম বিনোবা নামেই ডাকত। ভাবের ছোটোভাই বালকৃষ্ণও গান্ধীবাদী ছিলেন। গান্ধীজী তার ও মণিভাই দেশাইয়ের ওপর আস্থা রেখেউরালি কাঞ্চনে একটি প্রাকৃতিক চিকিৎসা আশ্রম তৈরী করেন, এবং সেখানেই বালকৃষ্ণ সারা জীবন কাটান।
স্বাধীনতা সংগ্রাম
ভারতের স্বাধীনতা আন্দোলনে তিনি গান্ধীজীর সহযোগী ছিলেন। তিনি কিছু দিন সবরমতী আশ্রমে কাটিয়েছেন যে কুটীরে, তার নামেই সেটির নাম "বিনোবা কুটীর"। সেখানে তিনি তার সহ আশ্রমিকদের মারাঠিতে ভগবদ গীতা প্রসঙ্গ শোনাতেন।
পরবর্তীকালে এই আলোচনা ও ব্যাখ্যাগুলি "টকস্ অন দ্য গীতা" নামে একটি বই আকারে প্রকাশিত হয় এবং দেশ ও দেশের বাইরে নানা ভাষায় তার অনুবাদ হয়। ভাবে অনুভব করেছিলেন, ঈশ্বরের নির্দেশই তার এই ব্যাখ্যা বা আলোচনাকে প্রণোদিত করে এবং বিশ্বাস করতেন তার অন্যান্য কাজও যদি মানুষ ভুলে যায় কিন্তু এর প্রভাব স্থায়ী হবে।
১৯৪০ সালে ভাবেকে গান্ধীজী ব্রিটিশ শাসনের বিরুদ্ধে একক সত্যাগ্রহী (একক ব্যক্তি যিনি সম্মিলিত পদক্ষেপের পরিবর্তে) হিসাবে মনোনীত করেন। এটা শোনা যায় যে, ভাবের কৌমার্যকে, যা তিনি তার কৈশোরে প্রতিজ্ঞা করেছিলেন, গান্ধীজী ঈর্ষা করতেন এবং যা গান্ধীজীর ব্রহ্মচর্য নীতির সাথে খাপ খায়।  ভাবে  ভারত ছাড়ো আন্দোলনেও যোগ দেন।
ধার্মিক ও সামাজিক কর্ম
ভাবে, ভারতের গ্রামের সাধারণ মানুষদের জীবনযাত্রা আন্তরিকভাবে লক্ষ্য করেছেন এবং গভীর অধ্যাত্মিকতার ভিত্তিতে তিনি যেমন অসুবিধাগুলি অনুভব করেছেন তেমন তার সুরাহা করবার চেষ্টা করেছেন। এটিই তার  সর্বোদয় আন্দোলনের মূল ভিত্তি। এর আর একটি উদাহরণ হল ভূদান (জমি দান) আন্দোলন, যা শুরু হয়েছিল  ১৯৫১ সালের ১৮ই এপ্রিল  পোচামপল্লীতে, ৮০ টি হরিজন পরিবারের সঙ্গে কথা বলে।  তিনি সারা ভারত পায়ে হেঁটে সম্পন্ন ভূস্বামীদের কাছে এই আবেদন করছিলেন, যাতে তারা তাঁকে তাদের পরিবারের এক সন্তান মনে করে জমির এক ষষ্ঠাংশ দেন, যা তিনি ভূমিহীন গরীব মানুষদের দান করেন। অহিংসা এবং সমবেদনা তার দর্শনের বিশেষত্ব ছিল। তিনি গোহত্যা বিরোধী প্রচারও করেছিলেন।
ভাবে বলেছিলেন,"আমি ১৩ বছর সারা ভারত পায়ে হেঁটে ঘুরেছি। আমার জীবনের বিরামহীন স্থায়ী কাজের প্রেক্ষাপটে আমি ৬টি আশ্রম গড়ে তুলেছি।
ব্রহ্ম বিদ্যা মন্দির
১৯৫৯ সালে প্রতিষ্ঠানটির সূচনা থেকে, ব্রহ্ম বিদ্যা মন্দির (বি.ভি.এম.), মহারাষ্ট্রের পাউনারে অবস্থিত একটি আন্তর্জাতিক মহিলা সংগঠন, যার সদস্যরা খাদ্য উৎপাদন ও তার ব্যবহার বিষয়ে গান্ধীবাদী নৈতিকতা যেমন আত্ম-নির্ভরশীলতা, অহিংসা, জনসেবামূলক কাজ ইত্যাদিকে প্রয়োগ করার চেষ্টা চালিয়ে যাচ্ছেন। বি.ভি.এম. এর অস্তিত্ব ও এর আবাসিকদের অভ্যাসের পালটা ঘটনাবলীতে এটা প্রদর্শিত হয় যে, একটি সংঘ বিতর্কের মধ্য দিয়ে, আত্মনির্ভরশীলতা, অহিংসা, কঠোর গণতন্ত্র ইত্যাদি বিষয়ে তাদের চর্চা ও প্রয়োগের ব্যাপারে, তাদের সামাজিক ও ভৌগোলিক প্রেক্ষিতে কি ভাবে ভারসাম্য বজায় রেখে চলতে পারে। একটি মূলধারার আলোচনায়, বি.ভি.এম. ও তার সঙ্গে যুক্ত চাষীরা বর্ণনা করেছে যে, সারা বিশ্বের খাদ্যের যোগান দিতে বিপুল আকারের চাষাবাদ সম্ভব, প্রয়োজন ও তা অনিবার্য। বরং বি.ভি.এম. এর আলোচনায় চাষাবাদের সফলতা একমাত্র খরচ সাপেক্ষ প্রযুক্তি ব্যবহারেই সম্ভব, এই ধারণাকে বর্জন করা হয়েছে। বি.ভি.এম. ভারতের একটি ক্ষুদ্র গোষ্ঠী, তাই তাদের ক্ষমতাও সীমিত, তাই তাদের বিশ্বাস ও চর্চা মূলধারায় ছড়িয়ে দিতে পারে না। ইতিমধ্যে, ভারত তার ক্রমবর্ধমান বিরাট মধ্যবিত্ত শ্রেণীর মধ্যে এই ধারণা প্রচারে সক্ষম হয়েছে। যদিও কিছু মানুষ গান্ধীজীকে নায়ক হিসেবে মানেন, তবুও কিছু মানুষ তার দৃষ্টিভঙ্গীর বিপরীতে মার্কিনী ভোগবাদকে সমর্থন করেন ও কৃষিকাজে প্রযুক্তির প্রয়োগ দ্বারা বিকল্পের সমর্থন করেন। এখনও বি.ভি.এম. এর অস্তিত্ব থাকা ও অন্য ধরনের বিকল্প চাষাবাদ ও সামাজিক ব্যবহার, যা তার সদস্যরা ১৯৬০ এর দশক থেকে অনুসরণ করে,একটা ধারণা প্রতিষ্ঠা করে।
সাহিত্য সংক্রান্ত পেশা
বিনোবা ভাবে একজন বিদ্যান, চিন্তাশীল ব্যক্তি ও একজন বিশিষ্ট লেখক যিনি অনেক বই লিখেছেন। তিনি সংস্কৃত বইগুলি অনুবাদ করে সাধারণ মানুষের নাগালে এনে দিয়েছিলেন। তিনি একজন বাগ্মী ও ভাষাবিদ ছিলেন, নানা ভাষার (মারাঠি, কন্নড়, গুজরাটী, হিন্দী, উর্দু, ইংরাজী, সংস্কৃত) ওপরে তার দখল ছিল। ভাবে একজন উদ্ভাবনী শক্তি যুক্ত সমাজ সংস্কারকও ছিলেন। তিনি "কন্নড়" লিপিকে "বিশ্ব লিপির রাণী" বলতেন(বিশ্ব লিপিগালা রাণী)। তিনি নানা ধর্মীয় বই ও দর্শনের বইয়ের ভূমিকা ও সমালোচনা লিখেছেন, যেমন ভগবদ্গীতা, আদি শঙ্করাচার্যের লেখা বই, বাইবেল,  কুরআন ইত্যাদির। দ্যানেশ্বরের লেখা কবিতা ও অন্যান্য মারাঠি সন্তদের লেখার বিষয়ে তার মতামত, তার অসীম জ্ঞানের পরিধির সাক্ষ্য দেয়। ভাবে ভগবদ্গীতাকে মারাঠিতে অনুবাদ করেছেন। তিনি গীতার বাণী ও শিক্ষায় অত্যন্ত প্রভাবিত ছিলেন এবং তা নিজের জীবনে আত্তিকরণ করতে চেয়েছেন। তিনি প্রায়ই বলতেন, "গীতা আমার জীবনের শ্বাস প্রশ্বাস"।
তার লেখা কিছু বই:
ঝাড়খণ্ডের হাজারিবাগে বিনোবা ভাবে বিশ্ববিদ্যালয়, তারই নামাঙ্কিত।
জীবনের শেষভাগ ও মৃত্যু
ভাবে তার জীবনের শেষদিক মহারাষ্টের ওয়ার্ধা জেলার পাউনার এ তার ব্রাহ্ম বিদ্যা মন্দির আশ্রমে কাটিয়েছেন। তিনি জীবনের শেষ কয়েকটি দিন জৈন ধর্ম বর্ণিত জৈন সন্তদের মতো "সমাধী মরণ" / "সান্থারা" গ্রহণ করে খাদ্য ও ওষুধ গ্রহণ পরিহার করে ১৯৮২ সালের ১৫ই নভেম্বর ইহলোক ত্যাগ করেন। সেই সময়ের ভারতীয় প্রধানমন্ত্রী শ্রীমতি ইন্দিরা গান্ধী, যিনি সেইসময় সোভিয়েত নেতা ব্রেজনেভের শেষকৃত্যের কারণে মস্কোতে ছিলেন, ভাবের শেষকৃত্যে উপস্থিত থাকার জন্য সফর আংশিক বাতিল করে দেশে ফিরে আসেন।
সমালোচনা
বিদ্যাধর সূর্যপ্রসাদ নাইপল তার প্রবন্ধ সংগ্রহে ভাবেকে যুক্তিহীনতা ও অতিরিক্ত গান্ধীজীকে অনুকরণের জন্য সমাচলোচনা করেছেন। এমনকি তার গুণগ্রাহী কিছু মানুষও তার অতিরিক্ত গান্ধী ভক্তির সমালোচনা করেছেন। ইন্দিরা গান্ধীর নেতৃত্বে কংগ্রেস সরকার যখন জনপ্রিয়তা হারাচ্ছে, তখনও খোলাখুলিভাবে বা গুপ্তভাবে তার কংগ্রেসকে সমর্থন খুবই বিতর্কিত ছিল। ইন্দিরা গান্ধী দ্বারা আরোপিত ভারতে জরুরি অবস্থা (১৯৭৫-১৯৭৭) কে তিনি "অনুশাসন পর্ব" (টাইম অফ ডিসিপ্লিন) বলে সমর্থন করেন, যা অত্যন্ত বিতর্কিত। এই জরুরি অবস্থা চলাকালীন জয়প্রকাশ নারায়ণ তার কারাবাসকালীন ডায়েরীতে ব্যাঙ্গ করে অনুশাষণ পর্বের অর্থ লিখেছিলেন। সেই সময় কংগ্রেস বিরোধীরা তাঁকে হীনভাবে "সরকারী সন্ত" ( গভর্নমেন্ট সেন্ট ) বলে উল্লেখ করতেন। প্রখ্যাত মারাঠি লেখক পুরুষোত্তম লক্ষ্মণ দেশপান্ডে জনসমক্ষে তার লেখায় ভাবেকে "ভানারোবা", যা "বিনোবা"র দ্ব্যর্থক হিসেবে ব্যবহার করতেন, মারাঠিতে যার আক্ষরিক অর্থ বানর।
পুরস্কার
১৯৫৮ সালে গোষ্ঠী নেতৃত্বের জন্য তিনিই প্রথম আন্তর্জাতিক রামোন ম্যাগসেসে পুরস্কার পান। He was awarded the Bharat Ratna posthumously in 1983.
বাড়তি পাঠ্য
নেচার, এন্ড গড'', লেখক ড্যানিয়েল পি. হফম্যান, প্রকাশক নেচারগ্রাফ কোং, ১৯৬১
কৃষ্ণপুর হত্যাকাণ্ড
কৃষ্ণপুর গণহত্যা বা কৃষ্ণপুর হত্যাকাণ্ড ১৯৭১ সালের ১৮ই সেপ্টেম্বর, বাংলাদেশের সিলেট জেলার কৃষ্ণপুর এবং পার্শ্ববর্তী গ্রামে সংগঠিত হয়। কৃষ্ণপুরে, পাকিস্তানি দখলদারি সেনাবাহিনী গুলি চালিয়ে ১২৭ জন বাঙ্গালী হিন্দুদের হত্যা করে। পার্শ্ববর্তী গ্রামে একশোরও অধিক হিন্দু হত্যা করা হয়।
পটভূমি
কৃষ্ণপুর গ্রামটি বলভদ্রা নদীর পাশে সিলেট জেলার একটি প্রত্যন্ত গ্রাম ছিল। বর্তমানে গ্রামটি হবিগঞ্জ জেলার দক্ষিণ-পশ্চিম দিকে একদম শেষমাথায় লাখাই উপজেলার অধীনে পড়েছে। লাখাই থানা থেকে কৃষ্ণপুর গ্রামের দূরত্ব মাত্র পাঁচ কিলোমিটার দক্ষিণে। গ্রামের দক্ষিণ দিকে বলভদ্রা নদী বয়ে গেছে যা হবিগঞ্জ এবং ব্রাহ্মণবাড়িয়াকে পৃথক করেছে। কৃষ্ণপুর এবং পার্শ্ববর্তী চণ্ডীপুর গ্রামটি হিন্দু অধ্যুষিত ছিল।
মুক্তিযুদ্ধের প্রথম ছয়মাস, কৃষ্ণপুর গ্রামের লোকেরা সাধারণভাবে জীবনযাপন করেছিল। পাকিস্তানি সেনাবাহিনীর আক্রমণের শিকার হওয়ার আশংকায়, গ্রামটি প্রত্যন্ত এলাকায় হওয়াতে অনেক হিন্দু শরণার্থী হিসেবে কৃষ্ণপুর গ্রামে আশ্রয় নেয়। যদিও পাকিস্তানি দখলদারি সেনাবাহিনী হবিগঞ্জের নিয়ন্ত্রণ নিয়ে নেয় এবং লাখাই পর্যন্ত এসে পৌঁছে যায়, তবে তারা কৃষ্ণপুরের দিকে অগ্রসর হয়নি। ১৯৭১ সালের আগস্টে, পাকিস্তানি দখলদারি সেনাবাহিনী বর্তমান হবিগঞ্জ জেলার অন্তর্গত এলাকা পর্যন্ত হিন্দুদের উপর গণহত্যাসহ কতিপয় যুদ্ধাপরাধে লিপ্ত হয়। যাইহোক, সেপ্টেম্বর মাস থেকে, পাকহানাদারদের নৃশংসতা কিছুটা হ্রাস পায়। ১৬ সেপ্টেম্বর, কৃষ্ণপুর গ্রাম থেকে একদল লোক লাখাই গিয়েছিল,  অষ্টগ্রাম হতে কিছু নৌকা দ্বারা তাদের ধরা হয়।
হত্যাকাণ্ড
১৬ সেপ্টেম্বর, রাজাকাররা গভীর রাতে দেশীয় নৌকা নিয়ে গ্রামটিতে এসে পোঁছে এবং সারা গ্রাম বেষ্টন করে ফেলে। ১৮ই সেপ্টেম্বর খুব ভোরে, ৪টা থেকে ৫টার মধ্যে হবে, কিশোরগঞ্জের অষ্টগ্রাম ক্যাম্প হতে পাকিস্তানি সৈন্যের একটি দল কৃষ্ণপুর গ্রামে আসে। পাকহানাদাররা দুটি স্পীডবোটে করে দুটি দলে আসে। গ্রামে ঢুকে একটি দল নৌকা থেকে নেমে নির্বিচারে গুলি ছুঁড়তে শুরু করে। অন্য দলটি তখন গ্রাম এবং নৌকা পাহারা দিতে থাকে। ঐসময়ে, গ্রামে ঢুকে রাজাকাররাও গুলি চালাতে থাকে এবং গ্রামে লুটপাট শুরু করে। তারা বাড়ি-বাড়ি গিয়ে বন্দুকের মাথা টিকিয়ে গ্রামবাসীদের নগদ টাকাপয়সা এবং স্বর্ণালঙ্কার লুট করে নিয়ে যায়। রাজাকারদের দ্বারা প্ররোচিত হয়ে, পাকিস্তানি সৈন্যরা সারা গ্রামে আগুন ধরিয়ে দেয়। অতঃপর তারা ১৩০ জন ব্যক্তিকে কমলাময়ী উচ্চ বিদ্যালয়ের সামনে চক্রাকারে দাঁড় করায়। লোকগুলোকে একটি সারিতে দাঁড় করিয়ে বার্স্ট ফায়ার করে হত্যা করা হয়। প্রমোদ রায়, নবদ্বীপ রায় এবং হরিদাস রায় বুলেটের আঘাতে জর্জরিত হয়ে বেঁচে যায়। তারা সারা জীবনের জন্য বিকলাঙ্গ হয়ে পড়ে।
চণ্ডীপুরে মাত্র ১৬ টি পরিবারের বাস ছিল। গ্রামের সকল বাসিন্দাদের একই লাইনে দাঁড় করিয়ে বার্স্ট ফায়ার করা হয়। ৪৫জন হিন্দু এতে মারা যায়। এই গণহত্যায় মাত্র দুজন ব্যক্তি বেঁচে যায়। লালচাঁদপুর এলাকায়, মধু নমঃশূদ্রের বাড়িতে ৪০জন হিন্দুকে বেষ্টন করে রাখা হয়। তাদের সবকিছু লুটপাটের পর, তাদেরকে একই লাইনে দাঁড় করিয়ে বার্স্ট ফায়ারের মাধ্যমে হত্যা করা হয়। গোকুলনগরেও একই কায়দায় হিন্দুদের হত্যা করা হয়।
অনুসন্ধান
২০১০ সালের ৪টা মার্চ, বেঁচে যাওয়া হরিদাস রায় হবিগঞ্জ জেলা ম্যাজিস্ট্রেট কোর্টে লিয়াকত আলী এবং অন্যান্য রাজাকারদের বিরুদ্ধে মামলা করেন। লিয়াকত আলী হবিগঞ্জ জেলার, লাখাই উপজেলার মরাকারি গ্রামের বাসিন্দা এবং লাখাই উপজেলা আওয়ামী লীগের সভাপতি। মামলা করার পরপরই, রাজাকারদের কাছ থেকে রায় হত্যার হুমকি পেতে থাকেন। ৭ই জুন ২০১০, তিনি থানা একটি জেনারেল ডায়রি বা জিডি করে আসেন। ১২ই আগস্ট ২০১০, কৃষ্ণপুর গণহত্যা, মানবতা বিরোধী অপরাধের প্রথম মামলা হিসেবে সিলেট বিভাগ থেকে আন্তর্জাতিক অপরাধ ট্রাইব্যুনালের দ্বারা গৃহীত হয়। হবিগঞ্জ জেলা মুক্তিযোদ্ধা ইউনিট কমান্ডার মোহাম্মদ আলী পাঠানের মতে, মুক্তিযুদ্ধ মন্ত্রণালয়ের একটি দল গণহত্যার স্থানটি পরিদর্শন করে যায়।
অশ্বখুরাকৃতি হ্রদ
অশ্বক্ষুরাকৃতি হ্রদ একটি ইউ-আকারের (U) হ্রদ। এটি তৈরি হয় যখন কোনও নদীর বিস্তৃত জলধারা আঁকাবাঁকা পথ-এ অগ্রসর হওয়ার পথে বিচ্ছিন্ন হয়ে কেটে গিয়ে একটি স্থির জলধারা গঠন করে। দক্ষিণ টেক্সাস-এ রিও গ্র্যান্ডে ছেড়ে আসা অশ্বখুরাকৃতি হ্রদগুলিকে রিসাকা বলা হয়।  অস্ট্রেলিয়ায় অশ্বখুরাকৃতি হ্রদগুলিকে বিল্লাবং বলা হয়। ভারতেও এ জাতীয় হ্রদ পাওয়া যায়। মূল স্রোত থেকে বিচ্ছিন্ন হ'ক বা না হ'ক, কোনও নদী বা প্রবাহের একটি ইউ-আকারের বাঁককে বোঝাতে ব্যবহৃত হতে পারে "অশ্বখুর" শব্দটি।  চলিত বাংলায় একে বাওড় বলা হয়। বাংলাদেশের খুলনা বিভাগে সবথেকে বেশি বাওড় দেখা যায়। যার অধিকাংশই ভৈরব, কুমার এবং কপোতাক্ষ নদ হতে উৎপত্তি হয়েছে।'''
শনির চাঁদ টাইটান-এ ওন্টারিও ল্যাকাস-এর কাছে সরস্বতী ফ্লুমেন-এও একটি সম্ভাব্য অশ্বখুরাকৃতি হ্রদ রয়েছে।
ভূতত্ত্ব
নদীতীরের ভাঙনের ফলে যখন নদীতে ঘূর্ণি সৃষ্টি হয়, তখন অশ্বখুরাকৃতি হ্রদ তৈরি হয়। দীর্ঘ সময় পরে, সেখানে গতিপথটি খুব বাঁকানো হয়ে যায় এবং অবশেষে তার ঘাড়টি সঙ্কুচিত হয়ে যায়। বন্যার সময় নদীটি সেই ঘাড়ের মধ্যে দিয়ে কেটে চলে যায়। ফলে একটি অশ্বখুরাকৃতি হ্রদ গঠিত হয়।
কোনও নদী যখন নীচু সমভূমিতে এসে পৌঁছায়, প্রায়ই তার সমাপ্তি ঘটে সমুদ্র বা হ্রদ-এ। যাওয়ার এই চূড়ান্ত পথে প্রশস্ত হয়ে নদী বাঁক-এর জন্ম হয়। নদীর বাঁকের সান্নিধ্যে, উত্তল তীরে (ছোট ব্যাসার্ধের তীর) পলি  জমতে থাকে। এর বিপরীতে, পার্শ্বীয় ক্ষয় এবং আভ্যন্তরীণ কাটাকাটি - এই উভয় প্রক্রিয়াতে সৃষ্টি হয় কাটা তীর বা অবতল তীর (বৃহত্তর ব্যাসার্ধের তীর)। উত্তল তীরে অবিচ্ছিন্নভাবে জমে থাকা এবং সর্পিল গতির নদীর অবতল কূলের ক্ষয়ের কারণে দুটি অবতল তীর নিকটতর হয়ে যাওয়ার সাথে সাথে খুব সুস্পষ্ট বাঁক গোচরে আসে। দুটি প্রতিবেশি অবতল তীরের মাঝের জমির সরু অংশটি অবশেষে কাটা পড়ে। এই কাটা পড়াটি ঘটে, হয় দুটি অবতল তীরের পার্শ্বীয় ক্ষয় দ্বারা, আর না হয় একটি জোরালো বন্যা দ্বারা। এটি যখন ঘটে তখন নদীর একটি নতুন সোজা  ধারা বা খালের বিকাশ হয় এবং বাঁকটি পরিত্যক্ত হয়। একে বলা হয় কাটঅফ আকার। সঞ্চয় যখন অবশেষে কাটঅফ আকারকে নদীর ধারা থেকে রুদ্ধ করে বিচ্ছিন্ন করে দেয়, তখন তৈরি হয় অশ্বখুরাকৃতি হ্রদ। এই প্রক্রিয়াটি কয়েক বছর থেকে কয়েক দশক পর্যন্ত সময়ের মধ্যে ঘটতে পারে এবং কখনও কখনও পুরোপুরি থেমে যেতেও পারে।
অবতল তীরের কাছে ক্ষয়জাত উপাদান সংগ্রহ এবং উত্তল তীরে সেগুলি বয়ে নিয়ে যাওয়া হ'ল, নদী-বাঁকের আশেপাশে, নদী-তল জুড়ে গৌণ প্রবাহ-এর কাজ। উত্তল তীরে পলি, বালি এবং নুড়ি জমার প্রক্রিয়াটি পয়েন্ট বার-এ স্পষ্টভাবে চিত্রিত হয়েছে।
প্লাবনভূমিতে কম সর্পিলতা-বিশিষ্ট নদীর তুলনায় বেশি সর্পিল নদীতে দীর্ঘতর অশ্বখুরাকৃতি হ্রদের প্রাধান্য দেখা যায়। এর কারণ হলো উচ্চ সর্পিলতার নদীগুলিতে বৃহত্তর বাঁক রয়েছে এবং দীর্ঘতর হ্রদ গঠনের আরও বেশি সুযোগ রয়েছে। নিম্ন সর্পিলতার নদীগুলিতে তাদের বাঁকগুলি সংক্ষিপ্ত দূরত্বের কারণে, কম কাটঅফ হয়। তাই তাদের বৈশিষ্ট্য হ'ল সংক্ষিপ্ত অশ্বখুরাকৃতি হ্রদ গঠন করা।
একটি বৃত্তাকার বাটি ব্যবহার করে গৌণ প্রবাহের প্রভাব দেখানো যেতে পারে। আংশিকভাবে বাটিটি জল দিয়ে পূরণ করুন এবং তাতে বালির কণা বা চাল ছড়িয়ে দিন। একটি হাতা বা চামচ দিয়ে জলটি বৃত্তাকার গতিতে গুলোতে থাকুন। এই প্রক্রিয়াটি পয়েন্ট বার গঠন-এর মতো, যার অশ্বখুরাকৃতি হ্রদ গঠনে অবদান রয়েছে। বাটিতে জলের প্রাথমিক প্রবাহটি হলো বৃত্তাকার এবং বাটির পাশের সমকেন্দ্রিকটি হলো স্ট্রিমলাইন। যাইহোক, বাটির সীমানা স্তরটির গৌণ প্রবাহ হলো বাটির মেঝে জুড়ে কেন্দ্রের ভেতরের দিকে। প্রাথমিক প্রবাহটির ঘন কণাগুলিকে বাটির পরিধি বরাবর ছুঁড়ে দেওয়ার প্রবণতা থাকে, কিন্তু তার পরিবর্তে গৌণ প্রবাহটি কণাকে কেন্দ্রের দিকে ঝেড়ে ফেলে।
বাঁকযুক্ত নদীতে, বাঁকের ভেতরের অংশের চাইতে বাঁকের বাইরের অংশের জলতল সামান্য উঁচুতে থাকে। ফলে, নদীর খাড়াই বরাবর বাঁকের কাছে, বাইরের দিকে জলের চাপ, ভেতরের চেয়ে বেশি হয়। বাঁকের অবতল পাড় বরাবর একটি আনত চাপ, অভিকেন্দ্রিক বল প্রয়োগ করে এবং তার কারণেই এক এক গুচ্ছ জল, বাঁকা পথে চালিত হয়।
নদীর তল বরাবর প্রবাহিত সীমানা স্তরটি পার্শ্বস্থ নতি চাপের ভারসাম্য বজায় রাখার জন্য পর্যাপ্ত পরিমাণ দ্রুত অগ্রসর হয় না। এর গতিবেগটি আংশিক থাকে নদীর ভাসমান স্রোতের দিকে এবং আংশিক থাকে নদীর উত্তল তীরের দিকে। নদীর তল বরাবর প্রবাহিত হওয়ার সাথে সাথে, এটি উত্তল তীরের দিকে আলগা উপাদানগুলি দিয়ে স্ফীত করে তোলে। সীমানা স্তরটির এই প্রবাহ, নদীর প্রাথমিক প্রবাহের গতির অভিমুখের থেকে উল্লেখযোগ্যভাবে পৃথক এবং এটি নদীর গৌণ প্রবাহ-এর অংশ।
যখন তরল কোনও বাঁকানো পথ অনুসরণ করে, যেমন একটি বৃত্তাকার বাটির চারপাশে, বা কোনও নদীর বাঁকে অথবা ক্রান্তীয় ঘূর্ণিঝড়-এ, তখন সেই প্রবাহটিকে ঘূর্ণি প্রবাহ হিসাবে বর্ণনা করা হয়। ব্যাসার্ধটি যেখানে সবচেয়ে কম, সেখানে সবচেয়ে দ্রুত ঘূর্ণির গতি হয় এবং ধীর গতি হয়, যেখানে ব্যাসার্ধ সবচেয়ে বড়। অর্থাৎ, ব্যাসার্ধ বেশি হলে, উচ্চতর তরল-চাপ ও ধীর গতির ঘূর্ণি হয় এবং ব্যাসার্ধ ছোট হ'লে, চাপ হয় নিম্নতর ও গতি হয় দ্রুত। এ সমস্তই বার্নোলির নীতির সাথে সামঞ্জস্যপূর্ণ।
উল্লেখযোগ্য উদাহরণ
কৃত্রিম অশ্বখুরাকৃতি হ্রদ
নৌচলাচল উন্নতি করতে বা বন্যা নিরসনের জন্য যখন কোনও নদী নালা কৃত্রিমভাবে সোজা করা হয় তখন অশ্বখুরাকৃতি হ্রদ গঠিত হতে পারে। উল্লেখযোগ্যভাবে এমন ঘটেছিল উনিশ শতকে জার্মানির উচ্চ রাইন-এ।
সম্পূর্ণ কৃত্রিম জলপথে অশ্বখুরাকৃতি হ্রদের একটি উদাহরণ হ'ল ইংল্যান্ডের অক্সফোর্ড খাল। যখন এটি নির্মিত হয়, তখন মূলত জমির প্রাপ্তি অনুসারে খুব আঁকাবাঁকা পথ অনুসরণ করতে হয়েছিল। কিন্তু ১৮২৯ এবং ১৮৩৪ এর মধ্যে খালের উত্তর অংশটি সোজা করায় দৈর্ঘ্য প্রায় হ্রাস পেয়ে ছিল। ফলে নতুন কোর্স থেকে বিচ্ছিন্ন বেশ কয়েকটি অশ্বখুরাকৃতি আকারের ভাগ তৈরি হয়েছিল।
মোজিলা থান্ডারবার্ড
মোজিলা থান্ডারবার্ড(ইংরেজি:Mozilla Thunderbird) একটি ইমেইল ক্লায়েন্ট। মোজিলা ফাউন্ডেশন একটি অলাভজনক প্রতিষ্ঠান যা মুক্ত সোর্স মোজিলা প্রকল্পে নেতৃত্ব দেয় এবং এটি প্রধানত মোজিলা থান্ডারবার্ড ইমেইল ক্লায়েন্ট মোজিলা থান্ডারবার্ড ডেভলপের কাজ করে। এটি একটি ডেস্কটপ ই-মেইল ক্লায়েন্ট। যার মাধ্যমে পপ, আইম্যাপসহ সব ধরনের ই-মেইল এবং একাধিক ই-মেইল অ্যাকাউন্টের ই-মেইল সংগ্রহ, ব্যবস্থাপনা এবং ই-মেইল প্রেরণও করা যায়। সবচেয়ে বড় সুবিধা এটি সম্পূর্ণ ফ্রি ও মুক্ত সফটওয়্যার। বিনামূল্যে ব্যবহার ও শেয়ার করা যায়। সফটওয়্যারটি লিনাক্স ছাড়াও উইন্ডোজ, ম্যাক, ওপেন সোলারিসসহ বিভিন্ন অপারেটিং সিস্টেমে ব্যবহার করা যায়। ৪-৫টি ই-মেইল আইডি ব্যবহার করার জন্য এটা অনেক উপকারী। ৫৫টি ভাষায় পাওয়া যায় মজিলা থান্ডারবার্ড। সর্বশেষ সংস্করণ ৩১.১.২ । থান্ডারবার্ডের সব সুবিধা বাংলা ভাষাতে ব্যবহার করা যায়।
বিপিনবিহারী দাস
বিপিনবিহারী দাস ভারতের প্রথম সম্পূর্ণ দেশীয় প্রযুক্তিকে কাজে লাগিয়ে প্রথম মোটর গাড়ি নির্মাণ করেন। তার গাড়িটির নামও ছিল স্বদেশী।
কর্ম জীবন
তিনি কলকাতার বালিগঞ্জ ফাঁড়ি কাছে একটি ছােট্ট মোটর সারানোর কারখানার ছিলেন। এখানেই তিনি একক প্রচেষ্টায় অন্তত তিনখানা মোটর গাড়ি এবং ইঞ্জিন বানিয়েছিলেন। তার তৈরি প্রথম স্বদেশি মোটরকার ক্রেতা ছিল বেনারস হিন্দু ইউনিভার্সিটি এবং সে গাড়ি ব্যবহার করতেন মতিলাল নেহেরু ও মদনমোহন মালব্য। তার তৈরি আরেকটি গাড়ি কিনেছিল কলকাতা কর্পোরেশন। সেই গাড়িটির নাম্বার ছিল ৩৫৯৭৭। যদিও তার মােটর নির্মাণের উদ্যোগ প্রত্যাশিত প্রশংসা পায়নি। তিনি গােয়ালিয়র রাজ্যের জন্যও একটি গাড়ি নির্মাণ করেন। সেটিও বহুকাল সন্তোষজনকভাবে চলে। ১৯৩৮ সালের এপ্রিল মাসে কলকাতার বিশ্বকর্মা বলে পরিচিত এই ব্যক্তির জীবনাবসান হয়।
একলাখী জংশন রেলওয়ে স্টেশন
একলাখী হল হাওড়া–নিউ জলপাইগুড়ি রেলপথের একটি রেলওয়ে স্টেশন এবং এটি ভারতের পশ্চিমবঙ্গ রাজ্যের মালদহ জেলায় অবস্থিত। একলাখী–বালুরঘাট শাখা রেলপথ বালুরঘাটকে প্রধান রেলপথের সাথে সংযুক্ত করে।
একলাখী–বালুরঘাট শাখা রেলপথ
একলাখী ও বালুরঘাট শহরের মধ্যে ৮৭.২৬ কিমি (৫৪.২২ মাইল) দীর্ঘ একলাখী–বালুরঘাট রেলপথটি ২০০৪ সালে চালু হয়। হিলি পর্যন্ত একলাখি-বালুরঘাট শাখা রেলপথকে সম্প্রসারণের কথা ২০১০-১১-এর রেল বাজেটে ঘোষণা করা হয়।
এগারসিন্দুর দুর্গ
এগারসিন্দুর দুর্গ বা এগারসিন্ধুর দুর্গ ছিল মধ্যযুগের বাংলার একটি দুর্গ। বর্তমান বাংলাদেশের কিশোরগঞ্জ জেলার পাকুন্দিয়া উপজেলা সদর থেকে প্রায় আট কিলোমিটার দূরে এগারসিন্দুর গ্রামে অবস্থিত। বারো ভুঁইয়াদের নেতা ঈসা খান মুঘলদের বিরুদ্ধে লড়াইয়ে এই দুর্গ ব্যবহার করেছিলেন। বর্তমানে এই দুর্গের অস্তিত্ব নেই। এগারসিন্দুরে দুর্গের পাশে রয়েছে বেবুথ রাজার দিঘি, সাদী মসজিদ, শাহ মাহমুদ মসজিদ। দুর্গটি ঈশা খাঁর শক্ত ঘাঁটি ছিল।
নামকরণ
দুর্গটি তৎকালীন সময়ে বানার, শীতলক্ষা, আড়িয়াল খাঁ, গিয়র সুন্দা ইত্যাদির সংযোগস্থলে অবস্থিত ছিল। এ থেকে এগারসিন্ধুর নামটি উদ্ভব হয়।
১১টি নদীর মোহনায় ব্রহ্মপুত্র নদের তীরে উঁচু শক্ত এঁটেল লাল মাটির এলাকা ব্যবসা-বাণিজ্য ও বসবাসের স্থান হিসেবে বিবেচিত হওয়ায় গঞ্জের হাট নামে প্রসিদ্ধ ছিল। গঞ্জের হাট ১১টি নদীর সঙ্গমস্থলে বিধায় তখনকার জ্ঞানী-গুণীজন ঐ ১১টি নদীকে সিন্দু নদ নামে আখ্যায়িত করে স্থানটির নামকরণ করা হয় এগারসিন্দুর। এটি ইতিহাস সমৃদ্ধ জনপদ হিসেবে গড়ে উঠেছিল।
নির্মাণ
বেবুধ নামক এক কোচ উপজাতি প্রধান ষোড়শ শতাব্দীতে এই দুর্গ নির্মাণ করেছিলেন বলে জনশ্রুতি আছে। তিনি একে রাজধানী করেন। বেবুধ রাজার দীঘি নামক একটি দীঘি এখানে অবস্থিত এবং এই দীঘির পাড়ে রাজপ্রাসাদ ছিল বলে ধারণা করা হয়। ঈশা খাঁ বেবুধ রাজার কাছ থেকে দুর্গটি দখল করে নেন এবং একে শক্তিশালী সামরিক ঘাঁটিতে পরিণত করেন।
গঠন
দুর্গে প্রায় ৬০ ফুট চওড়া মাটির দেয়াল ছিল। এর তিন দিকে নদী দিয়ে ঘেরা ছিল এবং এক দিকে পরিখা খনন করে প্রতিরক্ষার ব্যবস্থা ছিল।
ঈসা খানের অধীন
বারো ভুঁইয়াদের প্রধান ঈসা খান এগারসিন্ধুর দুর্গ দখল করে শক্তিশালী সামরিক ঘাটিতে পরিণত করেন। মুঘল বাদশাহ আকবর বাংলা জয়ের সময় ১৫৯৮ সালে তার সেনাপতি মানসিংহ দুর্গ আক্রমণ করেছিলেন।
পরবর্তী অবস্থা
অহোম রাজ্য ১৭ শতাব্দীতে দুর্গটি দখল করে নেয়। সুবাদার ইসলাম খান তাদের পরাজিত করেন। তিনি দুর্গটি ধ্বংস করে দিয়েছিলেন। পরবর্তীতে ১৮৯৭ সালে সংঘটিত ভূমিকম্পে দুর্গের বাকি অংশগুলো ধ্বংস হয়ে যায়। তবে দুর্গের ভেতরে উঁচু একটি ঢিবি পাওয়া যায়, যেখান থেকে প্রতিপক্ষের বিরুদ্ধে কামান দাগানো হতো।
দুর্গ না থাকলেও ১৭ শতাব্দীর দুটি মসজিদ টিকে রয়েছে। এগুলো হল ১৬৫২ সালে নির্মিত সাদী মসজিদ ও ১৬৯৭ সালে নির্মিত শাহ মোহাম্মদ মসজিদ। সাদী মসজিদ বর্গাকার এবং আট কোণাকার মিনারবিশিষ্ট।
গোপাল বসু
গোপাল কৃষ্ণ বসু (জন্ম: ২০ মে, ১৯৪৭ - মৃত্যু: ২৬ আগস্ট, ২০১৮) তৎকালীন ব্রিটিশ ভারতের পশ্চিমবঙ্গের কলকাতায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন। ১৯৭৪ সালে সংক্ষিপ্ত সময়ের জন্য ভারত দলের পক্ষে আন্তর্জাতিক ক্রিকেটে অংশগ্রহণ করেছেন তিনি।
ঘরোয়া প্রথম-শ্রেণীর ক্রিকেটে ভারতীয় বাংলা প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতে অফ ব্রেক বোলিংয়ে পারদর্শিতা দেখিয়েছেন গোপাল বসু।
শামীমুল হক
শামীমুল হক যিনি বিদ্যুৎ নামেও পরিচিত। (জন্ম: ৬ জুলাই ১৯৮৪, রাজশাহীতে) তিনি বাংলাদেশী লিস্ট এ ও প্রথম-শ্রেণীর ক্রিকেটার। ডানহাতি ব্যাটসম্যান এবং উইকেট কিপার তিনি। ২০০১/২০০২ সাল থেকে ২০০৫/০৬ সাল পর্যন্ত রাজশাহী বিভাগের হয়ে খেলেন। ১৯৯৯/২০০০ সালে বাংলাদেশ ক্রিকেট বোর্ড একাদশে ও  ২০০২/২০০৩ সালে বাংলাদেশ ক্রিকেট বোর্ড উন্নয়ন স্কোয়াডের হয়ে খেলে ছিলেন।
বহিঃসংযোগ
ইএসপিএনক্রিকইনফোতে শামীমুল হক
গোপাল বসু
প্রথম-শ্রেণীর ক্রিকেট
আন্তর্জাতিক ক্রিকেটের তুলনায় ঘরোয়া প্রথম-শ্রেণীর ক্রিকেটে বেশ সফলতার স্বাক্ষর রেখেছেন তিনি। প্রথম-শ্রেণীর ক্রিকেটে দীর্ঘ ইনিংস খেলার সক্ষমতা দেখিয়েছেন। ফলশ্রুতিতে, জাতীয় দলে অন্তর্ভুক্ত হন ও সিলন গমন করেন। সেখানে ক্রিকেট কিংবদন্তি সুনীল গাভাস্কারের সাথে ১৯৪ রানের জুটি গড়েন।
আন্তর্জাতিক ক্রিকেট
সমগ্র খেলোয়াড়ি জীবনে একটিমাত্র একদিনের আন্তর্জাতিকে অংশগ্রহণ করার সুযোগ পেয়েছেন গোপাল বসু। ভারত দলের পক্ষে কোন টেস্ট খেলার জন্য অন্তর্ভুক্ত হননি তিনি। ১৯৭৪ সালে ইংল্যান্ডের বিপক্ষে ওডিআইয়ে অংশ নেন। ১৫ জুলাই, ১৯৭৪ তারিখে বার্মিংহামে অনুষ্ঠিত খেলায় তিনি ১৩ রান ও একটিমাত্র উইকেটের সন্ধান পেয়েছিলেন। এরপর ১৯৭৪-৭৫ মৌসুমে ওয়েস্ট ইন্ডিজ গমনের উদ্দেশ্যে ১৪ সদস্যের তালিকায় তাকে রাখা হয়। কিন্তু মূল একাদশে খেলার সুযোগ পাননি ও এরপর আর তাকে দলে রাখা হয়নি।
ব্যক্তিগত জীবন
ক্রিকেট খেলা থেকে অবসরগ্রহণের পর কলকাতাভিত্তিক ঢাকুরিয়া ক্রিকেট ক্লাবের প্রধান কোচের দায়িত্বে ছিলেন। ২৬ আগস্ট, ২০১৮ তারিখে হৃদরোগে আক্রান্ত হয়ে ৭১ বছর বয়সে ইংল্যান্ডের বার্মিংহামে দেহাবসান ঘটে গোপাল বসু’র।
ইব গভর্নরেট
ইব (إِبّ إِبّ ) হলো ইয়েমেনের একটি গভর্নরেট। এটির দক্ষিণ-পশ্চিমে তাইজ গভর্নরেট, দক্ষিণ-পূর্বে অ্যাড দালি' গভর্নরেট, উত্তরে ধামার গভর্নরেট, পূর্বে আল বায়দা' গভর্নরেট এবং আল হুদায়দাহ গভর্নরেটের সামান্য সীমান্তে আছে। এর আয়তন ৫,৩৪৪ বর্গ কিমি। ২০০৪ সালের আদম শুমারির হিসাবে এর আনুমানিক জনসংখ্যা প্রায় ১৬৬৬৫০০০ জন। এটি ইয়েমেনের সান'আ শহরের বাইরে সবচেয়ে ঘনবসতিপূর্ণ গভর্নরেট।
এর রাজধানী হল ইব। এটিতে জিবলাসহ অত্যন্ত গুরুত্বপূর্ণ ঐতিহাসিক শহর আছে। প্রদেশটিতে ইয়ারিম, বা'দান এবং আল-সাবরাহের মতো ঐতিহাসিক জেলা রয়েছে। ইব শহর ইয়েমেন হাইল্যান্ডসের দক্ষিণ-পশ্চিম দিকে অবস্থিত। এটি তায়েজ শহর এবং তিহামা উপকূলে নাটকীয়ভাবে নেমে গেছে। এছাড়াও দক্ষিণে ৩০৭০ মিটার উঁচু জাবাল সাবিরের চিত্তাকর্ষক দৃশ্য রয়েছে। বাম|থাম্ব|320x320পিক্সেল| ইব গভর্নরেটের গ্রামাঞ্চল এপ্রিল থেকে অক্টোবর মাস পর্যন্ত এটি উচ্চ-স্তরের দক্ষিণ-পশ্চিম মৌসুমী প্রবাহকে ধরে রাখে। তার কারণে ইব গভর্নরেট আরবের সবচেয়ে আর্দ্র স্থান। যদিও আবহাওয়া সংক্রান্ত তথ্য অত্যন্ত দুর্বল। বার্ষিক বৃষ্টিপাত অঅনুমানিক ১০০০ মিমি (৪০ ইঞ্চি) এর বেশি। কিছু অনুমান অনুযায়১৫০০ মিমি (৬০ ইঞ্চি) পর্যন্ত হতে পারে। নভেম্বর থেকে ফেব্রুয়ারি পর্যন্ত সামান্য বৃষ্টিপাত হয়। তবে বছরের বাকি অংশে সম্ভবত কমপক্ষে ১০০ মিমি (প্রতি মাসে ৪ ইঞ্চি) বৃষ্টি হয়। এর তাপমাত্রা উষ্ণ, দিনে গড় প্রায় ৩০°সে (৮৬°ফা) কিন্তু রাত বেশ ঠান্ডা।
প্রচুর বৃষ্টিপাতের কারণে, ইব "উর্বর প্রদেশ" নামে পরিচিত। শহুরের কেন্দ্রের বাইরে গভর্নরেটের প্রায় পুরো এলাকা উঁচু ভূখণ্ড থাকা সত্ত্বেও চাষাবাদ করা হয়। এ ছোট এলাকায় উৎপাদিত ফসলের পরিমাণ অসাধারণভাবে বেশি। কাত বিশেষভাবে গুরুত্বপূর্ণ, তবে গম, বার্লি, তিল এবং জরি হল ইব শহরের বাইরের বেশিরভাগ মানুষের খাদ্যের প্রধান উৎস। মৌসুমী বৃষ্টি থেকে পানির ব্যবস্থাপনা ও সঞ্চয় করার জন্য অত্যাধুনিক ব্যবস্থা শুষ্ক মৌসুমে অতিরিক্ত ফসল উৎপাদন করা হয়।
এই অত্যাধুনিক কৃষি ইবকে অত্যন্ত ঘনবসতিপূর্ণ গ্রামীণ জনসংখ্যাকে সমর্থন করে। যার ঘনত্ব ৫০০ জন/বর্গ কিমি পর্যন্ত আদ্রতাপূর্ণ এলাকায় স্বাভাবিক।
সাম্প্রতিক বছরগুলিতে, ইব গভর্নরেট সরকারী নীতির প্রতিবাদে অসংখ্য আন্দোলন হয়েছে। ১৯৯৯ সাল থেকে সরকারবিরোধী সবচেয়ে উল্লেখযোগ্য। বিক্ষোভকারীরা হলো ইব এবং আশেপাশের এলাকার স্থানীয় বাসিন্দা।
জেলাসমূহ
ইব গভর্নরেটে ২০টি জেলা আছে। এই জেলাগুলিতে আরও উপ-জেল আছে। উপজেলার অধীন অনেক গ্রাম আছে:
যোগ জলপ্রপাত
যোগ জলপ্রপাত (Jog Falls) ভারতের কর্ণাটক রাজ্যের শিবমোগ্গা জেলার একটি শহর। এই জলপ্রপাতটি সমুদ্রপৃষ্ঠ থেকে প্রায় ২৫৩ মিটার উঁচুতে অবস্থিত। এই জলপ্রপাতটি সরাবতী নদীতে অবস্থিত।
জনসংখ্যার উপাত্ত
ভারতের ২০০১ সালের আদমশুমারি অনুসারে ঝোগ ফলস্ শহরের জনসংখ্যা হল ১২,৫৭০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে ঝোগ ফলস্ এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
লাহিড়ী মোহনপুর রেলওয়ে স্টেশন
লাহিড়ী মোহনপুর রেলওয়ে স্টেশন বাংলাদেশের রাজশাহী বিভাগের সিরাজগঞ্জ জেলার একটি রেলওয়ে স্টেশন।
অবস্থান
লাহিড়ী মোহনপুর রেলওয়ে স্টেশন সিরাজগঞ্জ জেলার উল্লাপাড়া উপজেলায় অবস্থিত।
ইতিহাস
ঈশ্বরদী-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা নির্মিত হয়।  এসময় ঈশ্বরদী-সিরাজগঞ্জ লাইনের স্টেশন হিসেবে লাহিড়ী মোহনপুর     রেলওয়ে স্টেশন তৈরী করা হয়।
রুদ্রপুর, দিনাজপুর
রুদ্রপুর বাংলাদেশের উত্তরাঞ্চলের রংপুর বিভাগের দিনাজপুর জেলার একটি গ্রাম। এটি দিনাজপুর জেলার বিরল উপজেলায় অবস্থিত। ঢাকা থেকে সড়কপথে ৩৭০ কিমি দূরে অবস্থিত গ্রামটি দিনাজপুর শহরের উপকণ্ঠে ভারত সীমান্তের নিকটে অবস্থিত। আগা খান পুরস্কার বিজয়ী দীপশিখা মেটি স্কুলের জন্য গ্রামটি বিখ্যাত।
জন উপাত্ত
রুদ্রপুর গ্রামের মোট জনসংখ্যা ১১১১ জন। এর মধ্যে পুরুষ ৫৫৮ জন এবং মহিলা ৫৫৩ জন।
বারমাসিয়া আবদুল করিম উচ্চ বিদ্যালয়
বারমাসিয়া আবদুল করিম উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
অবস্থান
প্রতিষ্ঠানটি চট্টগ্রাম জেলার ফটিকছড়ি উপজেলার সুয়াবিল ইউনিয়নের বারমাসিয়া গ্রামে অবস্থিত।
ইতিহাস
১৯২৮ সালে বিদ্যালয়টি প্রতিষ্ঠিত হয়।
ব্যবস্থাপনা
বিদ্যালয় পরিচালনার জন্য ১১ সদস্যের একটি পরিচালনা পরিষদ রয়েছে।
শিক্ষকবৃন্দ
বিদ্যালয়ের প্রধান শিক্ষক জনাব মোহাম্মদ আবুল বাশার চৌধুরী। এছাড়া আরো ১০ জন শিক্ষক-শিক্ষিকা এ বিদ্যালয়ে কর্মরত আছেন।
অবকাঠামো
বিদ্যালয় ভবনটি একটি ত্রিতল ভবন।
শিক্ষা কার্যক্রম
এ প্রতিষ্ঠানে সহ-শিক্ষা ব্যবস্থা রয়েছে।
হিন্দু দেবদেবী
হিন্দুধর্মে দেবদেবী বলতে পরমেশ্বরের গুণ ও ক্ষমতার কোনো বিশেষ আকার বা রূপের প্রকাশ বুঝানো হয়ে যা হিন্দু ধর্মানুসারীদের নিকট পূজিত হয়ে থাকে। যদিও প্রত্যেক দেবতার আলাদা আলাদা জটিল চরিত্র বিদ্যমান, তথাপি অনুসারীগণ দেবতাদের এক পরম সত্তা ব্রহ্মের অংশবিশেষ হিসেবে মনে করেন। বৈচিত্রপূ্র্ণ এই উপাস্য বোঝাতে দেব, দেবী, ঈশ্বর, ভগবান, ভগবতী ইত্যাদি শব্দগুলো ব্যবহার করা হয়।
হিন্দুদের দেব-দেবীগণ বৈদিক যুগ (খ্রীষ্টপূর্ব দ্বিতীয় শতক) ও মধ্যযুগে (খ্রীষ্টীয় প্রথম শতক) নেপাল ভারত ও দক্ষিণ-পূর্ব এশিয়ায় বহু বিবর্তনের মধ্য দিয়ে বর্তমান অবস্থায় পৌঁছেছে। হিন্দু দেবতা বলতে যোগশাস্ত্রের ইষ্টদেবতা  ,তেত্রিশ বৈদিক দেবতা বা শতাধিক পৌরাণিক দেবতাদের কথা বোঝানো যায় । এদের মধ্যে মুখ্য দেবতারা হলেন বিষ্ণু, শিব, শ্রী বা লক্ষ্মী, পার্বতী বা দুর্গা, ব্রহ্মা, সরস্বতী প্রভৃতি। প্রত্যেক দেবতার আলাদা আলাদা জটিল চরিত্রাবলী বিদ্যমান হলেও তাদেরকে অনেকসময়ই "ব্রহ্ম" নামে এক নিরাকার পরম সত্তার অংশবিশেষ বলে ধরা হয়। প্রাচীন কাল থেকেই এই একত্বের ধারণা হিন্দুধর্মের অন্যতম এক বৈশিষ্ট্য, যা ধর্মশাস্ত্র এবং হরিহর (শিব ও বিষ্ণু), অর্ধনারীশ্বর(অর্ধেক শিব অর্ধেক পার্বতী) -এর মতো মূর্তিগুলোর ক্ষেত্রে দেখা যায়।
মুখ্য দেবতার উপাসকরা হিন্দুধর্মের ভিন্ন শাখাগুলোর জন্ম দিয়েছেন, যেমন: শৈবমত, বৈষ্ণবমত ও শাক্তমত। কিন্তু শাখাগুলোর মধ্যে বহু মিল পাওয়া যায়।
হিন্দু দেবতাদেরকে বিভিন্ন প্রতীকের দ্বারা বুঝানো হতে পারে, যেমন ছবি বা প্রতিমা। আর্য সমাজ বা ব্রাহ্ম সমাজের মতো ঊনবিংশ শতাব্দীর ধর্মমতগুলো একাধিক দেবতার ধারণাকে বাতিল করে নিরাকার একেশ্বর-বিশ্বাসের পথে হেঁটেছেন। জৈনধর্ম বা বহির্ভারতীয় থাইল্যান্ড বা জাপানিজ বৌদ্ধবিশ্বাসে হিন্দু দেবতাদের আপন করে নেওয়া হয়েছে। এখনও এসব দেবতাদের সেইসব ধর্মীয় মন্দিরে বা শিল্পে দেখানো হয়।
প্রাচীন ও মধ্যযুগীয় শাস্ত্রে মানবশরীরকে এক মন্দির বলে বর্ণনা করা হয়েছে। বলা হয়ে থাকে, ভগবান মানবমন্দিরেই বসবাস করেন। একইভাবে ব্রহ্ম বা পরমতম সত্তাকে আত্মা বলে বর্ণনা করা হয়েছে। হিন্দুরা বিশ্বাস করেন যে এই আত্মা শাশ্বত ও চৈতন্যের কারণ।
ব্যুৎপত্তি
যাস্কের মতে ‘দীপ্’ ধাতু হতে দেব শব্দ এসেছে যা প্রকাশার্থক, অথবা যিনি দ্যুস্থানে বা আকাশে থাকেন তিনিই দেব, অথবা যিনি যজ্ঞফল দান করেন তিনিই দেব। দেবের স্ত্রীলিঙ্গ হল দেবী। হিন্দুধর্মে দেবতা বলতে উপাস্য বোঝানো হয়।
দেবদেবীর শ্রেণিবিভাগ
হিন্দুধর্ম গ্রন্থের উপর ভিত্তি করে দেব-দেবীদের নিম্নলিখিত ভাগ করা হয়েছে-
বৈদিক যুগের দেবতা
বেদে বর্ণিত দেবতা বৈদিক দেবতা হিসেবে পরিচিত। বৈদিক যুগে বহু দেবতার উদ্দেশ্যে স্তুতি ‍দৃষ্ট হয়। এঁদের মধ্যে তেত্রিশ দেবতাকে প্রধান হিসেবে ধরা হয়। এঁরা ১১ জন করে পৃথিবী, অন্তরীক্ষ ও দ্যুলোকের দেবতা। অগ্নি, বায়ু এবং ইন্দ্র-ই(সূর্য) দেবতা রূপে ভিন্ন ভিন্ন কর্মে ও বিশেষণে ত্রিলোকে ক্রিয়া করেন।